Diari Oficial de la Generalitat Valenciana


Sumari del DOGV 6964, del 13-02-2013 (2013/1545)

RESOLUCIÓ de 14 de gener de 2013, del director general de l'Institut Valencià de Competitivitat Empresarial (IVACE), per la qual es modifica la Resolució d'11 de gener de 2011, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes dirigides a instituts tecnològics de la xarxa IMPIVA per al període 2011-2015 i es publica la dotació pressupostària per a l'exercici 2013.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6964

Data del DOGV
:   13-02-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/1545


Data del document
:   14-01-2013

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 14 de gener de 2013, del director general de l'Institut Valencià de Competitivitat Empresarial (IVACE), per la qual es modifica la Resolució d'11 de gener de 2011, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes dirigides a instituts tecnològics de la xarxa IMPIVA per al període 2011-2015 i es publica la dotació pressupostària per a l'exercici 2013. [2013/1545]  
Per Resolució d'11 de gener de 2011, del president de l'Institut de la Petita i Mitjana Indústria de la Generalitat Valenciana (IMPIVA), es van convocar ajudes dirigides a instituts tecnològics de la xarxa IMPIVA (DOCV 6441, 19.01.2011), i posteriorment va ser modificada per resolucions d'esta direcció general per raons de diversa índole.  
  
Vist l'informe de l'Àrea de Xarxes d'Innovació i Tecnologia, i de conformitat amb este, es fa necessària la modificació de la convocatòria a fi d'ampliar el termini d'elegibilitat dels gastos relatius a la realització d'informes d'auditoria sobre els comptes justificatius del gasto per als projectes aprovats en la convocatòria de l'exercici 2012, i amb això optimitzar els processos de justificació de les accions de l'exercici mencionat davant de l'Institut Valencià de Competitivitat Empresarial (IVACE).  
Així mateix, en relació amb la convocatòria d'ajudes per als exercicis 2013 i següents, l'actual escenari pressupostari planteja la necessitat d'introduir una sèrie de modificacions a la convocatòria que suposen la supressió tant de l'actual Programa d'Infraestructures per al Desenrotllament Tecnològic, com de l'actuació 1. Constitució d'unitats estratègiques de cooperació (UNiTs), del Programa d'Unitats Estratègiques de Cooperació. A més, les recomanacions dels òrgans de gestió i control dels Fons Estructurals han incidit recentment en alguns aspectes vinculats amb els criteris d'avaluació i l'estructura de costos que eren susceptibles de millora i que estan arreplegats en esta resolució.   
  
Finalment, després de l'aprovació de la Llei de Pressupostos de la Generalitat per a 2013, s'ha de procedir a la publicació del pressupost definitiu per a l'exercici esmentat en cada un dels programes de la convocatòria, i es consigna, amb caràcter definitiu, la dotació pressupostària per a l'exercici 2013, prevista en quantitats estimatives en l'article 4 de la convocatòria.  
En virtut del que s'ha exposat anteriorment, i de conformitat amb el que establix la disposició final de la Resolució d'11 de gener de 2011, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes dirigides a instituts tecnològics de la xarxa IMPIVA per al període 2011-2015, resolc:  
  
Article 1. Modificació de la convocatòria  
Es modifica la Resolució d'11 de gener de 2011, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes dirigides a instituts tecnològics de la xarxa IMPIVA per al període 2011-2015, amb els canvis introduïts per successives resolucions d'esta direcció general, en els termes següents:  
  
1. Es modifica la redacció donada per la Resolució de 29 de novembre de 2012, del director general de l'Institut Valencià de Competitivitat Empresarial, per la qual es modificava la Resolució d'11 de gener de 2011, pel que fa al subapartat b.2.2), de l'article 13, Obligacions dels beneficiaris, relatiu a l'interval de temps en què es consideraran vàlids els justificants de gasto i pagament, que passarà a tindre la redacció següent en relació amb l'exercici 2012:  
«- Exercici 2012: justificants de gasto des de l'1 de gener de 2012 fins al 31 de desembre de 2012, els dos inclosos, excepte els gastos relatius a la realització d'informes d'auditoria sobre els comptes justificatius l'elegibilitat dels quals comprendrà fins al 30 de maig de 2013, i justificants de pagament des de l'1 de gener de 2012 fins al 30 de maig de 2013, els dos inclosos.»  
Conseqüentment amb la nova redacció es modifica el Manual d'Instruccions de Justificació d'Ajudes, aprovat per la Resolució del director general de l'IMPIVA, de 23 de juliol de 2012, en els termes indicats en el paràgraf anterior.  
  
2. Es modifica l'article 1, Objecte de la resolució, i es deixa sense efecte per als exercicis 2013, 2014 i 2015 la convocatòria del Programa d'Infraestructures per al Desenrotllament Estratègic, així com l'actuació 1, Constitució d'unitats estratègiques de cooperació (UNiTs), del Programa d'Unitats Estratègiques de Cooperació. Per a més claredat, s'indica, a continuació, l'estructura dels programes i les actuacions subvencionables vigents per als exercicis 2013, 2014 i 2015, d'acord amb la redacció de les anteriors resolucions de modificació de la convocatòria quant a la supressió de programes i actuacions:   
  
Programa d'Unitats Estratègiques de Cooperació, UNiTs:  
- Actuació. Projectes d'I+D realitzats per unitats estratègiques de cooperació (UNITs).  
Programa de Projectes en Col·laboració:  
- Actuació. Projectes d'I+D en col·laboració.  
Programa de Desenrotllament Estratègic:   
- Actuació 1. Projectes d'I+D pròpia.  
- Actuació 2. Formació del personal tècnic i investigador.  
Es deixen sense efecte, excepte pel que fa a l'exercici 2011 i 2012, totes les referències al programa i a l'actuació suprimides que apareixen disseminades pel text de la convocatòria.  
  
3. Es modifica l'article 9 en la redacció aprovada per la Resolució de 3 de gener de 2012, del director general de l'IMPIVA, per la qual es modificava la Resolució d'11 de gener de 2011, en el sentit que les sol·licituds per a totes les actuacions i els programes vigents hauran de tramitar-se de forma telemàtica, i eliminar l'excepció prevista per al Programa d'Unitats Estratègiques de Cooperació (UNiTs).  
En coherència amb esta modificació, se suprimix també el segon paràgraf de l'article 9 referit a les especialitats de tramitació presencial del Programa d'Unitats Estratègiques de Cooperació (UNiTs).  
  
4. Es modifica l'article 13, Obligacions dels beneficiaris, en l'apartat a) Realització del projecte o activitats, i queda amb la redacció següent:  
«El beneficiari haurà de realitzar el projecte o les activitats objecte de la subvenció en la forma descrita en la memòria presentada junt amb la sol·licitud normalitzada i de manera que es complisca la finalitat del programa d'ajudes, i es respecten els costos subvencionables indicats en la notificació de concessió d'ajuda i pels imports que s'hi especifiquen. Si s'hagueren produït canvis respecte al projecte o al pla d'activitats inicial haurà de sol·licitar-ho per escrit a l'IVACE per a la seua aprovació amb anterioritat a l'acabament del termini establit a este efecte en el Manual d'Instruccions de Justificació; si la modificació del projecte suposara una modificació del període d'elegibilitat dels gastos i/o pagaments, serà necessari que l'autorització comprenga també estos aspectes. Qualsevol modificació que, sense suposar un canvi en l'import total a justificar, signifique una variació en els imports objecte de suport per concepte de gasto que supere el 30 % de la quantitat a justificar del concepte esmentat, o implique una modificació dels continguts del projecte o del pla d'activitats i que no afecten els seus aspectes fonamentals, haurà de sol·licitar-se per escrit».  
  
5. De l'annex es modifiquen l'actuació: projectes d'I+D, realitzats per unitats estratègiques de cooperació (UNITs) del Programa d'Unitats Estratègiques de Cooperació (UNiTs), l'actuació projectes d'I+D en col·laboració amb el Programa de Projectes en Col·laboració, i l'actuació 1, Projectes d'I+D pròpia del Programa de Desenrotllament Estratègic, en el subapartat 02. Gastos corrents, de l'apartat Costos subvencionables comuns a tots estos, que passarà a tindre la redacció següent:   
«02. Gastos corrents.  
Costos indirectes consistents en gastos generals de funcionament i de personal propi de gestió i administració que estiguen basats en un procediment d'imputació de gastos generals a un tant alçat d'acord amb els principis i les normes de comptabilitat generalment admeses. El càlcul es documentarà adequadament sobre la base d'un informe tècnic motivat sobre el mètode d'imputació utilitzat. El informe mencionat s'emetrà abans de la primera declaració de gastos en què s'incloguen gastos corrents. En tot cas, la suma d'estos no superarà el 20% dels costos directament imputables al projecte, i s'exceptuen del còmput de costos directament imputables els corresponents a les inversions no productives».  
  
6. En l'annex, tant en l'actuació de Projectes d'I+D realitzats per unitats estratègiques de cooperació (UNITs) del Programa d'Unitats Estratègiques de Cooperació (UNiTs), com en l'actuació de Projectes d'I+D en col·laboració del Programa de Projectes en Col·laboració i en l'actuació 1, Projectes d'I+D pròpia del Programa de Desenrotllament Estratègic, s'unifiquen els costos subvencionables 01. Servicis externs i 07. Altres en una única tipologia de costos denominada 08. Costos directes, aplicable als exercicis 2013, 2014 i 2015, amb la redacció següent:  
«Gastos en servicis externs que no poden ser realitzats per l'Institut Tecnològic i que són necessaris per al desenrotllament del projecte. Altres gastos directament relacionats amb el projecte i necessaris per al seu desenrotllament -entre els quals es podran incloure gastos vinculats al registre de patents, compres de treballs d'investigació, coneixements tècnics i materials necessaris per a l'execució del projecte, així com gastos necessaris per a la difusió i la publicació dels seus avanços i/o resultats d'acord amb la normativa d'imatge dels fons finançadors-. Així mateix, els gastos de viatges interurbans i allotjament necessaris corresponents al personal propi dels beneficiaris que participa en el projecte en coherència amb els seus informes horaris de dedicació. S'exclouen els gastos de manutenció i servicis de restauració. Es considerarà subvencionable el cost de la realització d'informes d'auditoria sobre els comptes justificatius del gasto».  
En el cas de l'actuació 2. Formació del personal tècnic i investigador, del Programa de Desenrotllament Estratègic, s'unifiquen els costos subvencionables 01. Servicis externs i 07. Altres en una única tipologia de costos denominada 08. Costos directes, aplicable als exercicis 2013, 2014 i 2015, amb la redacció següent:  
«Per a les accions de formació interna: gastos de contractació d'accions formatives per al personal propi -participació en cursos, jornades, seminaris o congressos-.  
En el cas dels doctorands: gastos sobre compensacions incloses en nòmina -com a complements per desplaçaments o complements relatius al cost de matrícula del doctorand en les activitats formatives-.  
  
Per a les accions d'alta especialització: assistència tècnica externa necessària per al desenrotllament, el seguiment, l'avaluació o la difusió d'estes, així com altres gastos directament relacionats i necessaris per al seu desenrotllament -entre els quals es podran incloure aquells vinculats al registre de patents, compres de treballs d'investigació, coneixements tècnics i materials necessaris, així com gastos necessaris per a la difusió i publicació dels seus avanços i/o resultats d'acord amb la normativa d'imatge dels fons finançadors-, i els gastos sobre compensacions incloses en nòmina -com a complements en conceptes d'estada o desplaçament fins a un màxim de 100,00 euros per dia de desplaçament-. En alta especialització s'acceptarà com a màxim un desplaçament per cada període de 30 dies d'estada.  
Per a totes les accions: gastos de viatges interurbans i allotjament necessaris corresponents al personal propi dels beneficiaris que participa en el projecte. S'exclouen els gastos de manutenció i servicis de restauració. Es considerarà subvencionable el cost de la realització d'informes d'auditoria sobre els comptes justificatius del gasto».  
  
7. De l'annex en cada una les actuacions subvencionables dels programes de la convocatòria d'ajudes d'aplicació als exercicis 2013, 2014 i 2015 indicats en l'annex, s'elimina en els criteris d'avaluació els ítems L.1 i L.2 del grup L. Aspectes socioeconòmics, relatius al compliment de les polítiques horitzontals comunitàries, i se suprimixen, en concret:  
L.1 El beneficiari acredita tindre en la plantilla un percentatge de treballadors discapacitats superior al previst en la legislació vigent.  
L.2 El beneficiari té un pla d'igualtat d'oportunitats entre dones i hòmens visat per l'autoritat competent en la matèria.  
  
Es trasllada des del grup de criteris L. Aspectes socioeconòmics, els ítems L.3 Incidència del projecte en la reducció del consum energètic, consum net d'aigua o d'altres recursos naturals o de les necessitats de transport, i L.4. Incidència del projecte en la reducció dels residus, els abocaments, les emissions i la contaminació, amb especial atenció a les emissions a l'atmosfera dels gasos d'efecte d'hivernacle al grup de criteris A. Qualitat del projecte, que passaran a enumerar-se respectivament com a ítems A.8 i A.9.  
S'eliminen els criteris L.5. Impacte socioeconòmic, potenciació de sectors estratègics i execució d'actuacions en àrees geogràfiques amb problemes econòmics estructurals i K4. Projecte plurianual iniciat i que l'IMPIVA dóna suport en alguna de les dos anualitats anteriors.  
  
8. En l'annex per a l'actuació Projectes d'I+D realitzats per unitats estratègiques de cooperació (UNITs) del Programa d'Unitats Estratègiques de Cooperació (UNiTs), per a l'actuació Projectes d'I+D en col·laboració del Programa de Projectes en Col·laboració i per a l'actuació 1 de projectes d'I+D pròpia del Programa de Desenrotllament Estratègic, es redistribuïxen les puntuacions de tots els criteris d'avaluació, i queda de la manera següent:  
«A. Qualitat del projecte: 65 punts.  
A.1 La inclusió d'una breu anàlisi sobre l'estat actual de la tècnica en la matèria corresponent. 3 punts.  
A.2 La novetat i rellevància dels objectius del projecte en relació amb l'estat del coneixement propi del tema en què s'inscriu la sol·licitud. 6 punts.   
A.3 Enquadrament del projecte en el marc de les àrees d'especialització proposades en la resolució que regula el present programa. 11 punts.  
A.4 Impacte empresarial, aplicabilitat dels resultats del projecte sobre les empreses, capacitat per a resoldre problemes comuns que afecten un nombre important d'empreses. 30 punts.  
A.5 Col·laboració amb altres organismes d'investigació per al desenrotllament del projecte, i es valorarà la formalització d'acords de col·laboració i l'equilibri en la distribució de tasques entre cada un dels participants. 5 punts.  
A.6 Qualitat del pla de difusió i transferència del projecte i dels seus resultats. 2 punts.  
A.7 Qualitat en la presentació, l'organització dels continguts, l'acompanyament de gràfics o els esquemes explicatius, claredat, senzillesa i concisió en les idees expressades (fites, reunions i resultats esperats...). 4 punts.  
A.8. Incidència del projecte en la reducció del consum energètic, el consum net d'aigua o d'altres recursos naturals o de les necessitats de transport. 2 punts.  
A.9. Incidència del projecte en la reducció dels residus, els abocaments, les emissions i la contaminació, amb especial atenció a les emissions a l'atmosfera dels gasos d'efecte d'hivernacle. 2 punts.  
K. Viabilitat tècnica i economicofinancera: 15 punts.  
K.1 Adequació de la grandària, la composició i la dedicació de l'equip d'investigació als objectius proposats en el projecte. 4 punts.  
K.2 Adequació de la metodologia, disseny de la investigació i pla de treball en relació als objectius del projecte. 5 punts.  
K.3 Adequació del pressupost a les activitats proposades. Justificació i detall d'este. 3 punts.  
K.4 Obtenció de fons competitius d'altres convocatòries públiques. 3 punts.  
P. Capacitat i experiència dels recursos humans i col·laboracions externes: 20 punts.  
P.1 Capacitat, implicació i experiència de l'investigador principal i de la resta de l'equip d'investigació per a la realització de les activitats programades i contribucions recents d'estos relacionades amb el tema del projecte. 5 punts.  
P.2 Participació de l'equip d'investigació en el programa marc d'I+D de la Unió Europea, en altres programes internacionals, en col·laboracions amb grups internacionals, en temes relacionats amb el projecte, o qualsevol altre element que permeta mesurar el grau d'internacionalització de l'activitat investigadora del grup. 5 punts.  
P.3 Participació de doctors en el grup d'investigació, tant com investigadors principals com a participants. 3 punts.  
P.4 Participació de dones i jóvens menors de 30 anys en l'equip d'investigació, tant investigadors principals com participants. 7 punts».  
  
  
9. Quant a l'actuació 2. Formació del personal tècnic i investigador del Programa de Desenrotllament Estratègic, els criteris d'avaluació i les seues puntuacions seran com s'especifica a continuació:  
A. Qualitat del projecte: 58 punts.   
A.1 La inclusió d'una breu anàlisi sobre la situació de partida quant a les necessitats formatives o d'especialització detectades en relació amb les línies d'investigació i activitat actuals i potencials del beneficiari. 5 punts.  
A.2 Justificació del nivell tecnològic i qualitat de les activitats a desenrotllar per a cobrir els objectius formatius i d'especialització del beneficiari. 8 punts.  
A.3 Enquadrament de les activitats formatives plantejades en el marc de les àrees d'especialització proposades en la resolució que regula el present programa i adequació als objectius de l'Estratègia de Política Industrial EPI 2010-2015, de la Comunitat Valenciana. 9 punts.  
A.4 Impacte empresarial, aplicabilitat dels resultats del projecte sobre les empreses, capacitat per a resoldre problemes comuns que afecten un nombre important d'empreses. 11 punts.  
A.5 Contribució al posicionament del beneficiari en l'espai nacional i europeu d'I+D en determinades àrees tecnològiques. Utilitat del projecte per a la generació d'iniciatives que servisquen de base per al desenrotllament de projectes nacionals i europeus d'I+D de més abast. 5 punts.  
A.6 Qualitat del pla de difusió i transferència del projecte i dels seus resultats. 9 punts.  
A.7 Qualitat en la presentació, l'organització dels continguts, la claredat, la senzillesa i la concisió en les idees expressades. 5 punts.  
A.8 Incidència del projecte en la reducció del consum energètic, consum net d'aigua o d'altres recursos naturals o de les necessitats de transport. 3 punts.  
A.9 Incidència del projecte en la reducció dels residus, els abocaments, les emissions i la contaminació, amb especial atenció a les emissions a l'atmosfera dels gasos d'efecte d'hivernacle. 3 punts.  
K. Viabilitat tècnica i economicofinancera: 17 punts.  
K.1 Concreció de les activitats formatives o d'especialització i la planificació temporal. 10 punts.  
K.2 Adequació del pressupost a les activitats proposades. Justificació i detall d'este. 5 punts.  
K.3 Obtenció de fons competitius d'altres convocatòries públiques. 2 punts.  
P. Capacitat i experiència dels recursos humans i col·laboracions externes: 25 punts.  
P.1 Participació dels beneficiaris de les activitats formatives en línies d'investigació prioritàries de l'institut, en programes internacionals, col·laboracions amb grups internacionals, o qualsevol altre element que permeta mesurar el grau d'internacionalització de l'activitat exercida pel grup de treball. 15 punts.  
P.2 Participació de dones i jóvens menors de 30 anys en les activitats formatives o d'especialització proposades. 10 punts.  
  
Article 2. Publicació de dotació pressupostària  
Una vegada aprovada la Llei de Pressupostos de la Generalitat per a 2013, es publica el pressupost definitiu per a l'exercici 2013 dels programes que es mantenen en vigor, de manera que l'import de les ajudes previstes a càrrec del pressupost de l'exercici 2013 que ha de figurar en l'article 4, Dotació pressupostària de la convocatòria, és de 79.621.032,00 euros, la distribució dels quals per programes és la indicada a continuació:   
- Programa d'Unitats Estratègiques de Cooperació, UNiTs: 2.550.000,00 euros.  
- Programa de Projectes en Col·laboració: 15.092.862,00 euros.  
- Programa de Desenrotllament Estratègic:   
· Actuació 1. Projectes d'I+D pròpia: 7.272.630,00 euros.  
· Actuació 2. Formació del personal tècnic i investigador: 340.000,00 euros.  
El pressupost indicat serà a càrrec de la línia pressupostària T6724000.   
  
DISPOSICIÓ FINAL   
  
Única  
Esta resolució entrarà en vigor el dia de la data.  
  
València, 14 de gener de 2013.- El director general de l'Institut Valencià de Competitivitat Empresarial: Joaquín Ríos Casanova.